Temuku

Temuku (utawi Tembuku) inggih punika silih tunggil genah pamaruhan toya ring carik. Pamaruhan toya puniki ketahnyané kaanggén ring carik. Wilangan ring pah-pahan toyané punika kabaos ketekan, minakadi siki ketek, kalih ketek miwah selanturnyané. Pamaruhan toyané puniki kaanggén olih sekaa subak, sané genahnyané ring telabah.

Temuku marupa tanggul alit sané kakaryanin ring saluran utama sané mawiguna antuk ngepah toya ka wentuk sané pinih alit sané ketah kawastanin penasan. Saking penasan puniki malih kakaryanin tanggul alit malakar aji kayu antuk ngepah toya sané pacang dialiri ka carik. Tegeh miwah jimbarné temuku penasan nganutin pararem krama sané sampun kasangkepang. Pangepahan toya ka penasan mawit saking 8 ngantos 8 kecoran. 

 Soroh Temuku 
Temuku madué makudang soroh, sakadi :
 Temuku aya : pangepahan toya ring hulu
 Temuku Gede : sikutan bagian toya antuk wewidangan subak
 Temuku penasan : sikutan bagian toya sané langsung ka petak carik sané akéh petani carik 10 bagian
 Temuku penyahcah : pangepahan toya antuk perorangan ring dija toya sané kaatur punika mawit aungan (terowongan), empelan (empangan), telabah (selokan/parit)

 Pustaka 

 Pranala jaba 
Temuku
Temuku
Kategori:WikiSubak